गैस के दाम बढ़ाने का किया विराेध
आम आदमी पार्टी के कार्यकर्ताओं नेे जैनाबाद चौराहे पर किया प्रदर्शन
भास्कर संवाददाता | नेपानगर
गैस सिलेंडर पर 86 रुपए बढ़ाए जाने से जन सामान्य को काफी परेशानियों का सामना करना पड़ रहा है। घर की महिलाओं का पूरी तरह से बजट ही बिगड़ गया है। पूरे रुपए लेकर सब्सिडी के रूप में लौटाने से लोगों को मुसीबत झेलना पड़ रही है। शनिवार को आम आदमी पार्टी ने जैनाबाद के मुख्य चौराहे पर विरोध प्रदर्शन किया।
नेपानगर विधानसभा पर्यवेक्षक प्रेमचंद नागराज ने बताया गैस सिलेंडर की बढ़ी कीमत से महंगाई और अधिक बढ़ गई है। हर दिन दैनिक जीवन में उपयोगी सामानों की कीमतें बढ़ रही है। गरीब तबके के परिवार की महिलाएं किसी तरह रुपए बचाकर हर महीने गैस खरीदती है। 1 मार्च से अब इसकी कीमत 86 रुपए बढ़कर 826 के लगभग हो गई है। इससे आम आदमी कैसे वहन कर पाएगा। उन्होंने शासन से इस प्रकार बढ़ाई गई कीमत को वापस लेने की मांग की है। इस अवसर पर पार्टी के हमीद खान, मो.इरफान, मो.रमजान, मो.सुल्तान उपस्थित थे।
आम आदमी पार्टी के कार्यकर्ताओं ने विरोध प्रदर्शन किया।
hin_Deva awa_Deva mai_Deva hin_Deva hin_Deva awa_Deva